- КъотIносан гьаркьал рахъана. ХIоцоса Нажмудин, жиндирго хвалчаде хIалги биччан, хIалихъего тIаде вахъана. Генерал Халиловас, гъежги ккун, гьев нуцIихъехун вачана. Рагъиде вахарав гьесда рагIана, къотIносан ахIулеб «Ла ила – илаллагь», гьеб ахIулеб букIана, мина сверун ккун, гьав цIунун ругел, гьасул муридаз. Нажмудин рагъидасан сверухълъиялъухъ валагьана, кибего бер щвезабуна, амма МахIмуд кивго вихьулев вукIинчIо. ЧIобогояб азбаралъуве валагьарав Нажмудинида, тIокъода гъвеги ккун, КIудияв МухIама вихьана.